ZAPISNIK
         od 23. lipnja 2021. godine
	
sa 2. sjednice Općinskog vijeća Općine Legrad održane u sali za sastanke Općine Legrad u Legradu. 
	
	Sjednica je sazvana sazivom KLASA: 021-05/21-01/01, URBROJ: 2137/10-21-5 od 15. lipnja 2021. godine.
	Prisutni: Snježana Kuzmić – predsjednica, Vedran Bebek, Nino Bukovčan, Alenka Černeli, 
                         Alen Dedi, Ivan Gerendaj, Stjepan Šalamon i Kristina Turk   - članovi.
	
	Sjednici prisustvuju: - Ivan Sabolić, općinski načelnik Općine Legrad,
                                              - Melita Rašanec, referentica za financijsko-računovodstvene 
                                                 poslove u Jedinstvenom upravnom odjelu Općine Legrad.
         	Ne prisustvuje: Igor Horvat – član (opravdao izostanak).
          Zapisničar: Vesnica Cvetnić, privremena pročelnica Jedinstvenog upravnog odjela 
                               Općine Legrad,
	Početak rada: 19.05 sati.

	Predsjednica pozdravlja sve prisutne, otvara 2. sjednicu Općinskog vijeća Općine Legrad te poziva V. Cvetnić da izvrši prozivku.
	Nakon izvršene prozivke predsjednica konstatira da je prisutno 7 (sedam) članova Općinskog vijeća, te da se sjednica Općinskog vijeća može održati.
	Predsjednica predlaže, s obzirom da zamjenica člana Alenka Černeli nije prisustvovala konstituirajućoj sjednici Općinskog vijeća, najprije na početku ove sjednice položi prisegu.
	Predsjednica poziva zamjenicu člana, Alenku Černeli, da ustane, čita tekst prisege, nakon čega gđa Černeli izgovara „prisežem“, potpisuje tekst Prisege i uručuje je predsjednici.  	

Na sjednicu dolazi član Nino Bukovčan.

	Predsjednica konstatira da se u skladu s Poslovnikom, prije predlaganja dnevnog reda usvaja zapisnik sa prethodne sjednice Općinskog vijeća te poziva članove Općinskog vijeća da iznesu primjedbe na dostavljeni Zapisnik sa 1. Konstituirajuće sjednice Općinskog vijeća. 
	Primjedaba na Zapisnik nije bilo i glasovanjem je JEDNOGLASNO, sa 8 glasova „ZA“ usvojen Zapisnik s 1. Konstituirajuće sjednice Općinskog vijeća Općine Legrad od 7.06.2021. godine..
	
	Nakon toga predsjednica predlaže sljedeći

D N E V N I  R E D

	1. Izbor predsjednika i članova radnih tijela Općinskog vijeća:
    - Odbora za gospodarstvo, razvoj Općine i zaštitu okoliša,
    - Odbora za proračun i financije,
    - Odbora za međuopćinsku i međunarodnu suradnju,
    - Odbora za socijalnu skrb i zdravstvenu zaštitu,
    - Odbora za kulturu i sport, školski i predškolski odgoj,
    - Odbora za suradnju s vjerskim zajednicama i udrugama građana,
    - Općinskog povjerenstva za procjenu šteta od prirodnih nepogoda na području 
      Općine Legrad,
    - Povjerenstva za raspolaganje imovinom Općine Legrad, 
	2. Razmatranje i donošenje II. Izmjena i dopuna Proračuna Općine Legrad za 2021. 
    godinu i projekcija za 2022. i 2023. godinu sa donošenjem izmjena programa javnih
    potreba,
	3. Razmatranje i donošenje Odluke o izmjeni Odluke o izvršavanju Proračuna Općine  
    Legrad za 2021. godinu,
4. Razmatranje i donošenje Odluke o zaduživanju Općine Legrad,
5. Razmatranje i donošenje Statutarne odluke o izmjenama Statuta Općine Legrad, 
	6. Donošenje Odluke o donošenju II. Izmjena i dopuna Odluke o donošenju Prostornog 
    plana uređenja Općine Legrad sa smanjenim sadržajem,
7. Razmatranje i donošenje Odluke o naknadama članovima općinskog vijeća i drugih 
     osoba koje sudjeluju u radu Općinskog vijeća Općine Legrad,
	8. Razmatranje i donošenje Odluke o plaći i drugim pravima iz rada općinskog 
     načelnika Općine Legrad,
	9. Razmatranje i donošenje Odluke o izmjeni Odluke o određivanju koeficijenata za 
    obračun plaće službenika i namještenika u Jedinstvenom upravnom odjelu Općine 
    Legrad, 
	10. Donošenje zaključaka o davanju suglasnosti na Odluku o upisu djece u Dječji vrtić 
      Dabrić za pedagošku godinu 2021./2022. (za upis u jasličku i mješovitu skupinu),
11. Donošenje Odluka o prodaji nekretnina po provedenom javnom natječaju i javnim 
      pozivima za mjere stambenog zbrinjavanja mladih osoba,
12. Razmatranje i donošenje Odluke o prodaji nekretnina u vlasništvu Općine Legrad 
      te razmatranje dopisa Marijana Horvat iz zagreba i donošenje odluke,
13. Razmatranje Pisma namjere tvrtke BUKOTERMAL d.o.o. u svezi korištenja kat. 
      čestice u vlasništvu Općine Legrad u k.o. Kutnjak i to: k.č.br. 2095/1 i 2097,
14. Donošenje Odluke o financiranju nabave radnih materijala učenicima osnovne 
      škole s mjestom prebivališta na području Općine Legrad,
	15. Pitanja i prijedlozi.

	Nakon toga predsjednica postavlja pitanje da li ima prijedloga za izmjene ili dopune predloženog dnevnog reda.
	Stjepan Šalamon konstatira da je dnevni red preopsežan, a da su materijali prekasno dostavljeni za takav dnevni red da bi se isti mogli razmotriti. 
	Drugih primjedaba niti prijedloga nije bilo te predsjednica daje na glasovanje predloženi dnevni red i nakon glasovanja konstatira da je predloženi dnevni red usvojen sa 7 glasova „ZA“ i 1 „PROTIV“. 
		
Točka 1.

	Predsjednica otvara 1. točku dnevnog reda – izbor predsjednika i članova radnih tijela Općinskog vijeća i to Odbora za gospodarstvo, razvoj Općine i zaštitu okoliša, Odbora za proračun i financije, Odbora za međuopćinsku i međunarodnu suradnju, Odbora za socijalnu skrb i zdravstvenu zaštitu, Odbora za kulturu i sport, školski i predškolski odgoj, Odbora za suradnju s jverskim zajednicama i udrugama građana, Općinskog povjerenstva za procjenu šteta od prirodnih nepogoda na području Općine Legrad te Povjerenstva za raspolaganje imovinom u vlasništvu Općine Legrad te poziva članove Odbora za izbor i imenovanja da se povuku i pripreme prijedlog te određuje stanku od 10 minuta.

	Nakon stanke, predsjednica Odbora za izbor i imenovanja, Kristina Turk, podnosi prijedlog za predsjednike i članove odbora i povjerenstava Općinskog vijeća i to:
	 1.) Odbora za gospodarstvo razvoj Općine i zaštitu okoliša:
	       - Stjepan Kuruc iz Legrada, SDP, za predsjednika,
	       - Ivica Rašanec iz Velikog Otoka, HDZ, za člana,
	       - Željko Panić iz Selnice Podravske, SDP, za člana,
	     - Ivica Baranašić iz Malog Otoka, HDZ, za člana,
	     - Dražen Čižmak iz Selnice Podravske, nezavisni, za člana;

	2) Odbora za proračun i financije:
	     - Kristina Turk iz Kutnjaka, SDP, za predsjednicu,
	     - Karlo Dinhof iz Legrada, HDZ, za člana,
	     - Vedran Bebek iz Malog Otoka, nezavisni, za člana;

	3) Odbora za međuopćinsku i međunarodnu suradnju:
	     - Davorin Hraščanec iz Kutnjaka, SDP, za predsjednika,
	     - Zdravko Međimorec iz Kutnjaka, HDZ, za člana,
	     - Viktorija Horvat iz Legrada, nezavisna, za članicu;

	4) Odbora za socijalnu skrb i zdravstvenu zaštitu:
	     - Igor Horvat iz Velikog Otoka, HDZ, za predsjednika,
	     - Anka Bašnec iz Legrada, SDP, za članicu,
	     - Ljubica Bradač iz Legrada, SDP, za članicu,
	     - Alenka Černeli iz Velikog Otoka, HNS, za članicu,
	     - Ivona Potočnik iz Legrada, nezavisna, za članicu;

	5) Odbora za kulturu i sport, školski i predškolski odgoj:
	     - Marija Đurkan iz Legrada, nezavisna za predsjednicu,
	     - Ana Melnjak iz Velikog Otoka, HDZ, za članicu,
	     - Dragutin Matoš iz Legrada, SDP, za člana; 

	6) Odbora za suradnju s vjerskim zajednicama i udrugama građana:
	     - Snježana Kuzmić iz Legrada, SDP, za predsjednicu,
	     - Stjepan Šalamon iz Legrada, HDZ, za člana,
	     - Ivan Gerendaj iz Legrada, nezavisni, za člana;

	7) Povjerenstva za procjenu šteta od prirodnih nepogoda na području Općine Legrad:
	     - Goran Klobučarić iz Velikog Otoka, nezavisni, za predsjednika, 
	     - Alen Dedi iz Selnice Podravske, SDP, za člana,
	     - Stjepan Poje iz Legrada, SDP, za člana,
	     - Kristijan Černeli iz Velikog Otoka, HNS, za člana,
	     - Vedran Goričanec iz Zablatja, HDZ, za člana,
	     - Melita Rašanec, službenica Jedinstvenog upravnog odjela Općine Legrad, za članicu;

	8) Povjerenstva za upravljanje imovinom u vlasništvu Općine Legrad:
	     - Predrag Posavec iz Kutnjaka, HNS, za predsjednika,
	     - Snježana Kuzmić iz Legrada, SDP, za članicu,
	     - Josip Balog iz Legrada, SDP, za člana,
	     - Valentina Šestak iz Legrada, Šoderica, HDZ, za članicu,
	     - Mario Mlinarić iz Malog Otoka, nezavisni, za člana.

	Nakon iznijetih prijedloga A. Dedi konstatira da on ne prihvaća da bude član Povjerenstva za procjenu šteta od prirodnih nepogoda te traži brisanje iz prijedloga.
	Načelnik predlaže da se to Povjerenstvo odabere bez jednog člana te će se naknadno dopuniti.
	V. Cvetnić pojašnjava da Povjerenstvo ima ukupno 5 članova, da je Melita Rašanec predložena s obzirom je podatke prilikom prirodnih nepogoda potrebno unijeti u sustav, tako da bez gosp. Alena Dedi, predloženi sastav Povjerenstva je kompletan, ima ukupno 5 članova.
	Na pitanje predsjednice dali ima još prijedloga za izbor članova odbora, prijedloga nije bilo i predsjednica daje na glasovanje izbor predsjednika i članova radnih tijela Općinskog vijeća prema prijedlogu Odbora za izbor i imenovanja i to:
	1. Odbora za gospodarstvo, razvoj Općine i zaštitu okoliša sa predloženim: Stjepanom Kuruc za predsjednika, Ivicom Rašanec, Željkom Panićem, Ivicom Baranašić i Draženom Čižmak za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	2. Odbora za proračun i financije sa predloženim: Kristinom Turk za predsjednicu te Karlom Dinhof i Vedranom Bebek za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	3. Odbora za međuopćinsku i međunarodnu suradnju sa predloženim: Davorinom Hraščanec za predsjednika te Zdravkom međimorec i Viktorijom Horvat za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	4.  Odbora za socijalnu skrb i zdravstvenu zaštitu sa predloženim: Igorom Horvat za predsjednika te Ankom Bašnec, Ljubicom Bradač, Alenkom Černeli i Ivonom Potočnik za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	5. Odbora za kulturu i sport, školski i predškolski odgoj sa predloženim: Marijom Đurkan za predsjednicu te Anom Melnjak i Dragutinom Matoš za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	6. Odbora za suradbnju s vjerskim zajednicama i udrugama građana sa predloženim: Snježanom Kuzmić za predsjednicu te Stjepanom Šalamon i Ivanom Gerendaj za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA.

	7. Povjerenstva za procjenu šteta od elementarnih nepogoda na području Općine Legrad sa predloženim: Goranom Klobučarić za predsjednika te Stjepanom Poje, Kristijanom Černeli, Vedranom Goričanec i Melitom Rašanec za članove.
	Nakon glasovanja predsjednica konstatira da je prijedlog prihvaćen JEDNOGLASNO, sa 8 glasova „ZA“.

	8. Povjerenstva za upravljanje imovinom u vlasništvu Općine Legrad sa predloženim: Predragom Posavec za predsjednika te Snježanom Kuzmić, Josipom Balog, Valentinom Šestak i Mariom Mlinarić za članove. 
	Nakon glasovanja predsjednica konstatira da je prijedlog prihvaćen sa 6 glasova „ZA“ i 2 glasa „PROTIV“.

	Rješenje o izboru predsjednika i članova Odbora za gospodarstvo, razvoj Općine i zaštitu okoliša Općinskog vijeća Općine Legrad, Rješenje o izboru predsjednika i članova Odbora za proračun i financije Općinskog vijeća Općine Legrad, Rješenje o izboru predsjednika i članova Odbora za međuopćinsku i međunarodnu suradnju Općinskog vijeća Općine Legrad, Rješenje o izboru predsjednika i članova Odbora za socijalnu skrb i zdravstvenu zaštitu Općinskog vijeća Općine Legrad, Rješenje o izobru predsjednika i članova Odbora za kulturu i sport, školski i predškolski odgoj Općinskog vijeća Općine Legrad, Rješenje o izboru predsjednika i članova Odbora za suradnju s vjerskim zajednicama i udrugama građana Općinskog vijeća Općine Legrad, Odluka o imenovanju predsjednika i članova Općinskog povjerenstva za procjenu šteta od prirodnih nepogoda na području Općine Legrad i Odluka o osnivanju i imenovanju članova Povjerenstva za raspolaganje imovinom u vlasništvu Općine Legrad nalaze se u prilogu zapisnika i njegov su sastavni dio.

Točka 2.

	Predsjednica otvara 2. točku dnevnog reda – razmatranje i donošenje drugih Izmjena i dopuna Proračuna Općine Legrad za 2021. godinu i projekcija za 2022. i 2023. godinu sa donošenjem izmjena programa javnih potreba te za pojašnjenje daje riječ načelniku. 
	Načelnik iz predloženih izmjena i dopuna Proračuna iznosi i pojašnjava samo stavke na kojima je došlo do izmjena u ovom prijedlogu i navodi:
-	legalizacija objekata – povećanje zbog podmirenja troškova za postupke legalizacije za objekte za koje je pokrenut postupak, a predmeti nisu bili riješeni do ove godine;
-	radovi u vatrogasnom domu u Malom Otoku – povećanje zbog nepredviđenih radova koje je trebalo izvršiti kako bi unutarnje uređenje bilo završeno prema obimu koji je planiran;
-	dokumentacija za odvodnju za aglomeraciju Legrad – u KC vodama održan sastanak gdje smo upoznati sa izradom predstucije izvodljivosti, a za koju cijena iznosi cca 90 tisuća kuna, od čega bi 14% financirala Općina Đelekovec budući da bi se projektom obuhvatilo i naselje Imbriovec, dok bi Općina morala financirati preostali iznos. U projekt nije uključena Šoderica;
-	na prihodovnoj strani je došlo do povećanja odobrene stavke Ministarstva graditeljstva za asfaltiranje cesta sa planiranih 75 tisuća na 113.659,82 kn;
-	na prihodovnoj strani je uvedena nova stavka prihoda Ministarstva demografije gdje smo dostavili prijavu po javnom pozivu za sufinanciranje troškova vrtića u iznosu 176.000,00 kuna;
-	povećanje kapitalne pomoći udrugama za održavanje objekata – planirana sredstva po provedenom javnom pozivu udrugama nisu bila dovoljna za sve objekte te bi planirana sredstva trebalo povećati;
-	povećanje naknade za rušenje starih kuća – provobitno planirana sredstva u iznosu 50 tisuća kuna su potrošena za nekoliko zahtjeva, dok su neki zahtjevi ostali neriješeni, jer na toj stavci nije bilo dovoljno planiranih sredstava i potrebno je povećanje;
-	u Proračunu nije bilo planirane stavke za izradu projektne dokumentacije koju izrađuju udruge za projekte koji bi se financirali iz EU fondova, odnosno za Mjeru 7.4. na koju bi se kandidirali projekti vatrogasnih domova u Zablatju, Selnici Podravskoj i Kutnjaku  te se predlaže nova stavka;
-	povećanje obveze za Crveni križ, GD CK Koprivnica za što smo prema zakonu obvezni izdvajati u određenom postotku u odnosu na izvorne prihode iz prethodne godine, te je utvrđeno da je potrebno povećanje tog troška, odnosno već smo dobili zahtjev za doznaku obveznih sredstava;
-	povećanje stavke za projekt izgradnje teniskog igrališta u Legradu koji bi kandidirali putem LAG-a Mura Drava na iznos od 250.000,00 kn prema ponudbenom troškovniku projektanta;
-	povećanje stavke za opremanje šetnice na Šoderici koje se odnosi na nabavu brojača posjetitelja, što smo obvezni prema provedenom projektu izgradnje šetnice, a nabavilo bi se oprema za fotografiranje („srce) na samoj šetnici;
-	povećanje stavke nabave opreme za plažu – planirano je nabava kaknua i kajaka te 1 vodeni bicikls koji bi se nabavio uz sponzorstvo TZ Županije;
-	 ukidanje stavke projekta „VeLegrad kulture“, jer nije bilo niti će biti ove godine raspisanog natječaja od strane Ministarstva kulture;
-	smanjenje stavke rashoda za program poticanja turizma koji obuhvaća poticanja otvaranja novih smještajnih kapaciteta, a gdje je ove godine odobren samo 1 zahtjeva i prema saznanju, moguće će još netko zatražiti sredstva, ali ne u obimu koji je bio prvobitno planiran;
-	rashod za izgradnju uspornika na Šoderici – iznos se smanjuje budući da su oni postavljeni i rashod je usklađen sa stvarnim troškom;
-	predlaže se uvođenje nove stavke rashoda – nabava podzemnih spremnika za Šodericu; nabava je prijavljena za sufinanciranje od strane Fonda za zaštitu okoliša i energetsku učinkovitost koji bi sufinancirao sa 90 tisuća kuna, a ukupni trošak bi bio 225.000,00 kn: planirano je da se skupljanje otpada na Šoderici od vikendaša provodi putem podzemnih spremnika, a ne kanti budući da im je problem ostavljanje kanti, jer vikendaši uglavnom dolaze u dane vikenda, sa otpad se odvozi radnim danom, tako da bi svi dobili karticu za spremnik mješovitog otpada preko koje bi mogli otpad odlagati u te spremnike;    
-	prijedlog za povećanje troškova akcije „zasadi drvo ne budi panj“ koju smo proveli na području Općine, a u kojoj su nabavljena stabla, a planira se nabavi i zasaditi još stabala ujesen;
-	prijedlog za povećanje stavke za nabavu nadzornih kamera koje su postavljene kod općinskih objekata (stare škole i mrtvačnice u Zablatju) gdje je potrebno uskladiti stavku sa stvarnim troškom;
-	projekt obnove nogometnog igrališta u Zablatju gdje je potrebno povećanje stavke, jer su se uz ogradu nabavile i nove kućice za rezervne igrače te je potrebno stavku uskladiti sa stvarnim troškom;
-	ukidanje stavke planirane izgradnje sanitarnog čvora na Šoderici koji se briše s obzirom da se planiralo kandidiranje projekta na natječaj HTZ-a.

	Nakon toga M. Rašanec pojašnjava da je prijedlog Rebalansa na 2. i 3. razini koji se tako i objavljuje, dok se prilikom prijedloga proračuna izradi prijedlog i na 5. razini kako bi sve stavke bile vidljive za što je točno planirani trošak. Navodi da su u Posebnom dijelu svi projekti razrađeni, a da su neki projekti usklađivani zbog potrebe za zaduživanjem Općine. Također pojašnjava da se u Programu građenja u biti nije ništa mijenjalo, već su se mijenjali samo izvori financiranja koji su se uskladili sa Proračunom; u Planu socijalne skrbi je došlo do povećanja iznosa zbog obveze prema Crvenom križu, a Plan razvojnih programa je usklađen također sa Proračunom. 
	V. Bebek postavlja pitanje zašto je u nazivu dokumenta i „projekcija“, a iste nema.
	M. Rašanec pojašnjava da je to „službeni naziv dokumenta“ ali se u rebalansu projekcija ne radi, već samo u Proračunu.
	A. Dedi postavlja pitanje zašto nije planirana nabava kosilice za NK u Selnici Podravskoj, na što načelnik konstatira da su zatražili postavljanje reflektora.
	V. Bebek postavlja pitanje u kojoj je fazi realizacija planirane stavke izgradnje projektne dokumentacije za proširenje vrtića.
	Načelnik pojašnjav ada se sa izradom projektne dokumentacije nije započelo, te da će to pojasniti pod 10. točkom dnevnog reda.
	V. Bebek postavlja pitanje da li je katastarska izmjera ostala još samo za k.o. Veliki Otok.
	Načelnik pojašnjava da su za izmjeru ostale još tri katastarske općine (V. Otok, Selnica Podravska i Zablatje), te da je pozvan na sastanak u svezi izlaganja izmjere k.o. Kutnjak, da se to dovrši, a sljedeći prijedlog za izmjeru bi bila k.o. Veliki Otok.
	V. Bebek postavlja pitanje da li se može zajedno ugovoriti provedba za sve tri preostale katastarske općine.
	Načelnik pojašnjava da ne, budući da Općina mora sufinancirati 40% troškova i to nismo u mogućnosti.
	V. Bebek postavlja pitanje u svezi troška za asfaltiranje, da li je to provedeno ili se planira.
	Načelnik pojašnjava da je asfaltiranje sve odrađeno i prikazani izdatak je ukupni trošak te nabraja koje su se ulice asfaltirale i navodi da ono što je preostalo za asfaltiranje će se nastaviti u 2022. godini.
	V. Bebek postavlja pitanje u svezi troška ceste Selnica Podravska – Veliki Otok.
	Pojašnjeno je da za ovu godinu to nije planirano, ali je opisno stavka ostala budući da se planira obnova te ceste u projekcijama Proračuna.
	Načelnik konstatir ada je sa ŽUC-om dogovoreno da se godišnje obnovi 1 – 1,2 km županijskih cesta i za ovu godinu je ugovorena obnova ceste u Kutnjaku, a Veliki Otok – Selnica Podravska je planirano za iduću godinu.
	K. Turk poistavlja pitanje do kada ŽUC mora izvršiti asfaltiranje.
	Načlenik kontatira da je završetak radova ugovoren do 31.8. 
	A. Dedi postavlja pitanje da li se na cesti Selnica Podravska – Veliki Otok planira povući samo novi gornji sloj ili je u planu kompletna obnova te navodi da je tu cestu potrebno kompletno obnoviti sa proširenjem, uređenjem bankina kao što je napravljeno u Varaždinskoj županiji.
	V. Bebek postavlja pitanje u svezi navedenih projekata u Odluci o zaduživanju, u kojoj su fazi ti projekti.
	Načelnik konstatira da su neki projekti u tijeku, a neki bi trebali započeti, te da Općine imaju problema sa predfinanciranjem projekata, a ujedno pojašnjava i razloge zbog čega bi se išlo u zaduživanje, ali o tome će se više pojasniti pod točkom 4. dnevnog reda.
	Drugih pitanja po prijedlogu izmjena i dopuna Proračuna nije bilo te predsjednica zaključuje raspravu i daje na glasovanje donošenje: Izmjena i dopuna Proračuna Općine Legrad za 2021. godinu i projekcija za 2022. i 2023. godinu, Izmjene Plana razvojnih programa za 2021. godinu, Program o izmjeni Programa građenja komunalne infrastrukture na području Općine Legrad u 2021. godini, Program o izmjeni Programa javnih potreba u djelatnosti predškolskog odgoja na području Općine Legrad u 2021 godini te Plan o izmjenama Plana socijalne skrbi na području Općine Legrad u 2021. godini.

 	Nakon glasovanja predsjednica kontatira da su Izmjene i dopune Proračuna za 2021. godinu i projekcije za 2022. i 2023. godinu, Izmjene Plana razvojnih programa za 2021. godinu, Program o izmjeni Programa građenja komunalne infrastrukture na području Općine Legrad u 2021. godini, Program o izmjeni Programa javnih potreba u djelatnosti predškolskog odgoja na području Općine Legrad u 2021. godini i Plan o izmjenama Plana socijalne skrbi  na području Općine Legrad u 2021. godini, donijete sa 5 glasova „ZA“, 2 glasa „PROTIV“ i 1 „SUZDRŽANIM“ glasom.

	Izmjene i dopune Proračuna Općine Legrad za 2021. godinu sa projekcijama za 2022. i 2023. godinu, Izmjene Plana razvojnih programa Općine Legrad za 2021. godinu, Program o izmjeni Programa građenja komunalne infrastrukture na području Općine Legrad za 2021. godinu, Program o izmjeni Programa javnih potreba u djelatnosti predškolskog odgoja na području Općine Legrad u 2021. godini i Plan o izmjenama Plana socijalne skrbi  na području Općine Legrad u 2021. godini, nalaze se u prilogu zapisnika i njegov su sastavni dio.  

Točka 3.

	Predsjednica otvara 3. točku dnevnog reda – razmatranje i donošenje Odluke o izmjeni Odluke o izvršavanju Proračuna Općine Legrad za 2021. godinu te daje riječ V. Cvetnić.
	V. Cvetnić pojašnjava da se izmjene Odluke o izvršavanju Proračuna ne donose zbog rebalansa Proračuna, već je u ovom slučaju izmjenu potrebno donijeti s obzirom na predloženu odluku o zaduživanju Općine te je potrebno izmijeniti odnosno uskladiti postojeću Odluku o izvršavanju Proračuna za 2021. godinu sa predloženom Odlukom o zaduživanju.

	Pitanja po ovoj točki nije bilo i predsjednica daje na glasovanje donošenje Odluke o izmjeni Odluke o izvršavanju Proračuna Općine Legrad za 2021. godinu te nakon glasovanja konstatira da je Odluka donijeta sa 5 glasova „ZA“, 2 glasa „PROTIV“ i 1 „SUZDRŽANIM“ glasom.

	Odluka o izmjeni Odluke o izvršavanju Proračuna Općine Legrad za 2021. godinu nalazi se u prilogu zapisnika i njegov je sastavni dio. 

Točka 4.

	Predsjednica otvara 4. točku dnevnog reda – razmatranje i donošenje Odluke o zaduživanju Općine Legrad te za pojašnjenje daje riječ načelniku.
	Načelnik pojašnjava da je Općinsko vijeće u ožujku donijelo odluku o zaduživanju i to za predfinanciranje provedbe EU projekata. Međutim, s obzirom da su neki projekti u međuvremenu završili, Ministarstvo financija je predložilo da se zatraži suglasnost za druge EU projekte i ostale kapitalne projekte planirane Proračunom Općine za 2021. godinu. Kod donošenja prvobitne odluke zatražene su 3 ponude banaka, a najpovoljnija ponuda je bila ponuda Erste banke te je ona odabrana za zaduživanje. Prijedlogom ove odluke, predloženi je manji iznos zaduživanja i prilaže se nova ponuda Erste banke. Pojašnjava uvjete zaduživanja uz mogućnost prijevremene otplate, odnosno prema priljevu od povrata uloženih sredstava kod EU projekata. Ujedno navodi da bi izmjenom odluke o zaduživanju ostao samo posljednji članak te se predložilo donošenje nove odluke.  
	V. Bebek postavlja pitanje da li će Općina u budućem vremenu biti u mogućnosti vraćati kredit.
	Načelnik pojašnjava da u ovim okolnostima dosta Općina se odlučuje na zadzuživanje, a sve uz svrhu provedbe EU projekata kod kojih je problem što protekne dosta vremena dok dobijemo „povrat“ sredstava, odnosno Općina mora sve sama platiti da bi mogla tražiti povrat, te smatra da će se kredit moći vraćati.
	Za raspravu se po ovoj točki više nitko nije javio i predsjednica daje na glasovanje donošenje Odluke o zaduživanju Općine Legrad.
	Nakon glasovanja predsjednica konstatira da je Odluka donijeta sa 5 glasova „ZA“, 2 „PROTIV“ i 1 „SUZDRŽANIM“ glasom.
	Odluka o zaduživanju Općine Legrad nalazi se u prilogu zapisnika i njegov je sastavni dio.

Točka 5.

	Predsjednica otvara 5. točku dnevnog reda – razmatranje i donošenje Statutarne Odluke o izmjenama Statuta Općine Legrad te za pojašnjenje daje riječ načelniku. 

	Načelnik pojašnjava da je predloženom Statutarnom odlukom predloženo ukidanje mjesnih odbora, budući da se nisu provodili izbori za mjesne odbore, a i većina Općina više nema osnovane mjesne odbore zbog nemogućnosti njihova financiranja te da bi se umjesto mjesnih odbora osnovali savjetodavni odbori za svako mjesto koji bi surađivali s načelnikom po pitanjima vezanima uz pojedino naselje. Pojašnjava da bi ti savjetodavni odbori ili tijela bili predlagani od više predlagatelja, od udruga i dr. zainteresiranih osoba. Što se tiče mjesnih odbora uočeno je da je problem izbora osoba u tijela mjesnog odbora, odnosno nema zainteresiranih koji bi prihvatili obavljanje dužnosti za potrebe mjesnih odbora. Navodi da bi se savjetodavni odbori osnovali na temelju posebne odluke Općinskog vijeća ili pravilnika kojim bi se definiralo njihovo osnivanje i način predlaganja te broj članova tih tijela. Ujedno napominje da bi se i područje Šoderice uključilo u osnivanje tih tijela.
	V. Cvetnić pojašnjava da ukoliko se nema u planu raspisivati izbori za vijeća mjesnih odbora, to ne smije biti u Statutu, a pri nama izbori za vijeća mjesnih odbora nisu provedena od 2003. godine. Navodi da tijela mjesnih odbora rade volonaterski i da kod izbora te godine nije osnovan mjesni odbor u Kutnjaku, jer nije bilo interesa. Navodi da se izbori provode na isti način kao i lokalni izbori, odnosno da stranke ili nezavisni moraju predlagati svoje liste i tu dolazi do problema zbog manjka zainteresiranih osoba; da svaki mjesni odbor je pravna osoba koja mora imati otvoren svoj žiro-račun preko kojeg obavlja djelatnost. Osim toga, osnovani mjesni odbori moraju provoditi zakonske propise vezane uz npr. postupke javne nabave, za što osobe u mjesnom odboru nisu dovoljno stručne, a ukoliko će se to sve i dalje raditi u Općini tada mjesni odbor nema svoju svrhu.  
	Načelnik ujedno navodi da prilikom upita da li se izbori za mjesne odbore mogu istovremeno provesti sa lokalnim izborima, odgovoreno je da se mogu, ali moraju ih provesti zasebna izborna tijela, zasebno izborno povjerenstvo i birački odbori, a za to nemamo niti dovoljno ljudi.
	V. Bebek kontatira da je u prijedlogu Statutarne odluke navedeno da i načelnik samostalno može osnivati stalna i povremena radna tijela te da mu nije jasan izbor tih tijela.
	V. Cvetnić navodi da za potrebe obavljanja određenih poslova i načelnik može osnovati radna tijela, ali da većinu radnih tijela za potrebe rada Općine osniva pri nama Općinsko vijeće.
	Načelnik pojašnjava da on npr. osniva povjerenstvo za provedbu postupka javne nabave, pa tako može i u drugim potrebama osnovati određeno radno tijelo.
 
	Drugih pitanja po prijedlogu Statutarne Odluke o izmjenama Statuta Općine Legrad nije bilo te predsjednica zaključuje raspravu i daje na glasovanje donošenje Statutarne Odluke o izmjenama Statuta Općine Legrad.

 	Nakon glasovanja predsjednica kontatira da je Statutarna Odluka o izmjenama Statuta Općine Legrad donijeta sa 7 glasova „ZA“ i 1 „SUZDRŽANIM“ glasom.

	Statutarna Odluka o izmjenama Statuta Općine Legrad nalazi se u prilogu zapisnika i njegov je sastavni dio.  

Točka 6. 

	Predsjednica otvara 6. točku dnevnoig reda – donošenje II. Izmjena i dopuna Prostornog plana uređenja Općine Legrad sa smanjenim sadržajem, a po provedenoj ponovnoj (drugoj) javnoj raspravi te da je riječ načelniku za pojašnjenje.
	Načelnik pojašnjava da su II. Izmjene i dopune PPUO Legrad „stopirane“ te navodi razlog - prijava gđe Česi uslijed koje je došlo do donošenja odluke Ministarstva o obustavi od primjene Odluke. Prema prijedlogu Ministarstva provedena je ponovna (druga) javna rasprava u kojoj su zaprimljene i dobre primjedbe, ali među najznačajnim primjedabama su bile: nepodržavanje proširenja građevinske zvone na Šoderici (na predjelu Lazine) te ukidane eksploatacijskog  polja „Gornje grmlje“ u k.o. Selnici Podravskoj. Pojašnjava da je EP upisano u Registar eksploatacijskih polja pri Ministarstvu gospodarstva te je problem sada to polje brisati, a ono je unijeto u Prostorni plan još prvim planom koji je Općina donosila. Što se tiče primjedbe u svezi proširenja građevinske zone na Šoderici – ista nije prihvaćena, jer je kod te primjedbe jači privatni interes od javnoga. Ostali prijedlozi, Vedrana Bebek su prihvaćeni (uvrštena udljenost farmi od naselja) kao i prijedlog za farmu na području Velikog Pažuta; primjedbe ostalih podnositelja koje su dostavila javnopravna tijela su također prihvaćeni i uvršteni. Navodi da je Općina trenutno u provođenju postupka procjene utjecaja na okoliš III. Izmjena i dopuna PPUO Legrad te će po završetku tog postupka prijedlog odluke razmotriti Općinsko vijeće i o tome donijeti Odluku.
	V. Bebek navodi da je komunicirao s podnositeljima primjedbi te da je potrebno dostaviti obrazloženja o odbijanju prijedloga.
	V. Cvetnić navodi da su pojašnjenja navedena u Izvješću sa ponovne (druge) javne rasprave, ali da je Zakonom propisana obveza dostave obrazloženja svim podnositeljima čije primjedbe ili prijedlozi nisu prihvaćeni.
	V. Bebek navodi da u određenim odredbama predložene Odluke ima nelogičnosti.
	A. Dedi postavlja pitanje što će biti ako Odluka ne bude prihvaćena.
	Načelnik navodi da ostaju na snazi I. Izmjene i dopune u kojima je ucrtano eksploatacijsko polje.
	V. Cvetnić pojašnjava da se prijedlog odluke može ponovo staviti na dnevni red sjednice Općinskog vijeća po proteku roka od 3 mjeseca, a može se i ranije ukoliko Općinsko vijeće to odluči.
	I. Gerendaj postavlja pitanje da li se načelnik konzultirao s odvjetnikom po ovom pitanju.
	Načelnik konstatira da jeste te da je on predložio da se napravi revizija Studije utjecaja na okoliš, ali da tu  postoji sukob interesa.   

	I. Gerendaj konstatira da je koncesionar dobio građevinsku dozvolu bez nekih suglasnosti Općine.
	Načelnik pojašnjava da Općinsko vijeće može predložiti izmjene ove Odluke, da može prihvatiti ukidanje ekploatacijskog polja u Selnici Podravskoj, ali onda treba snositi i odgovornost za posljedice koje bi takva odluka proizvela, odnosno odgovornost za funkcioniranje Općine.

	Za raspravu se po ovoj točki više nitko nije javio te predsjednica daje na glasovanje donošenje Odluke o donošenju II. Izmjena i dopuna Odluke o donošenju Prostornog plana uređenja Općine Legrad sa smanjenim sadržajem.
	Nakon glasovanja predsjednica konstatira da su „ZA“ glasovala4 člana, 3 su bila „PROTIV“, a 1 „SUZDRŽAN“, te Odluka nije donijeta budući da je potrebna natpolovična većina svih članova Općinskog vijeća. 
 
Točka 7.

	Predsjednica otvara 7. točku dnevnog reda – razmatranje i donošenje Odluke o naknadama članovima Općinskog vijeća i drugih osoba koje sudjeluju u radu Općinskog vijeća Općine Legrad te za pojašnjenje daje riječ načelniku.
	Načelnik pojašnjava da se ova odluka usklađuje sa zakonskim propisima, a naša postojeća odluka je i zastarjela, više nema poglavarstva koje je njome bilo obuhvaćeno.
	I. Gerendaj predlaže da se vijećnici odreknu naknada za sjednice.
	Pojašnjeno je da se vijećnici mogu odreći naknada za sjednice i ta sredstva namjenski doznačiti za određene namjene, ali obračun naknada se mora napraviti te obračunati i uplatiti porez na dohodak. Namjenski se doznačuje samo neto naknada te je zbog toga potrebno donijeti odluku, a kasnije će vijećnici odlučiti o svojim naknadama.
	V. Cvetnić konstatira da se naknade za sjednice isplaćuju i službenicama Općine koje prisustvuju radu sjednica Općinskog vijeća, a budući da su sjednice izvan redovnog radnog vremena, navodi da bi se za njih trebala ostaviti mogućnost tih naknada, jer je već bilo slučaja da su sjednicama izvan radnog vremena trebale prisustvovati bez ikakve naknade za rad.
	I. Gerendaj smatra da se njegov prijedlog nije odnosio na službenice Općine, već samo vijećnike.  
	Pitanja po ovoj točki više nije bilo i predsjednica daje na glasovanje donošenje Odluke o naknadama članovima Općinskgo vijeća i drugih osoba koje sudjeluju u radu Općinskog vijeća Općine Legrad te nakon glasovanja konstatira da je Odluka donijeta JEDNOGLASNO, sa 8 glasova „ZA“.

	Odluka o naknadama članovima Općinskog vijeća i drugih osoba koje sudjeluju u radu Općinskog vijeća Općine Legrad nalazi se u prilogu zapisnika i njegov je sastavni dio. 

Točka 8.

	Predsjednica otvara 8. točku dnevnog reda – razmatranje i donošenje Odluke o plaći i drugim pravima iz rada općinskog načelnika Općine Legrad te za pojašnjenje daje riječ načelniku.
	Načelnik pojašnjava da je odluku potrebno uskladiti budući da više nema zamjenika općinskog načelnika; predloženo povećanje je sa koeficijenta 3,08 na 3,2, a zbog sljedećeg: prije 2 godine dogovoreno je da će se plaća službenika i namještenika Općine usklađivati sa plaćom koju imaju djelatnice vrtića (javnih službi). Ove godine su plaće javnih službenika nešto povećane, a s obzirom da Općina nije povećavala plaće ove godine, od 1.7. bi se službenicama odobrila naknada za prehranu u iznosu 300,00 kuna mjesečno što bi im djelomično nadoknadilo to povećanje plaće za vrtić. Budući da načelnik nema pravo na druga materijalna prava, predlaže se povećanje koeficijenta, a radi izjednačavanja povećanja neto primitaka svih u Općini.
	V. Cvetnić navodi da se plaća načelnika može povećati samo povećanjem koeficijenta, budući da je zakonom propisano da je njegova osnovica jednaka osnovici plaće državnih dužnosnika koja se već par godina nije mijenjala. 
	Pitanja po ovoj točki nije bilo i predsjednica daje na glasovanje donošenje Odluke o plaći i drugim pravima iz rada općinskog načelnika Općine Legrad i nakon glasovanja konstatira da je Odluka donijeta JEDNOGLASNO, sa 8 glasova „ZA“.

	Odluka o plaći i drugim pravima iz rada općinskog načelnika Općine Legrad nalazi se u prilogu zapisnika i njegov je sastavni dio.

Točka 9.

	Predsjednica otvara 9. točku dnevnog reda – razmatranjei donošenje Odluke o izmjeni Odluke o određivanju koeficijenata za obračun plaće službenika i namještenika u Jedinstvenom upravnom odjelu Općine Legrad te za pojašnjenje daje riječ načelniku.
	Načelnik pojašnjava da je naziv tog radnog mjesta imao naziv iz projekta „Promicanje održivog razvoja prirodne baštine Općine Legrad“, a budući da je taj projekt završio, ali je Korina ostala raditi na drugim projektima koji su u tijeku, potrebna je izmjena naziva tog radnog mjesta dok koeficijent ostaje isti. 
	Pitanja po ovoj točki dnevnog reda nije bilo i predsjednica daje na glasovanje donošenje Odluke o izmjeni Odluke o određivanju koefijenata za obračun plaće službenika i namještenika u Jedinstvenom upravnom odjelu Općine Legrad te nakon glasovanja konstatira da je Odluka donijeta JEDNOGLASNO, sa 8 glasova „ZA“.

	Odluka o izmjeni Odluke o određivanju koefijenata za obračun plaće službenika i namještenika u Jedinstvenom upravnom odjelu Općine Legrad nalazi se u prilogu zapisnika i njegov je sastavni dio.

Točka 10.

	Predsjednica otvara 10. točku dnevnog reda – donošenje Zaključaka o davanju suglasnosti na Odluku o upisu djece u Dječji vrtić Dabrić za pedagošku godinu 2021./2022. (za upis u jasličku i mješovitu skupinu) te pojašnjava (kao predsjednica Upravnog vijeća Dječjeg vrtića).
	Predsjednica pojašnjava za koju djecu su podnesene molbe za upis u vrtić, da je iz jasličke skupine u mješovitu prešlo četvero djece, tako da je za upis ostalo po 4 slobodna mjesta u jasličkoj i mješovitoj skupini te je prema kriterijima predložen upis za osmero djece, a njih 12-ero je ostalo neupisano. 
	V. Cvetnić napominje da podaci koje su vijećnici dobili na uvid radi rasprave po ovoj točki dnevnog reda, a odnose se na osobne podatke djece, ne bi smjeli izaći nigdje u javnosti, odnosno ti podaci su zašićeni i samo su za potrebe obavljanja dužnosti njih kao vijećnika.
	I. Gerendaj navodi da se pojavila ideja da se u nekoj od područnih škola na području Oćine uredi prostorija za još jednu grupu djece.
	Načelnik pojašnjava da Općina sufinacira dio ekonomske cijene za nekolicinu djece koja su polaznici drugih ustanova; da bi za Općinu bilo povoljno da netko na području Općine otvori obrt za dadilje, ali to je sada prekasno za sljedeću pedagošku godinu, a bilo je i prijedloga da se otvori još jedna ksupina u našem vrtiću što bi povećalo troškove za cca 320 tisuća kuna i to za plaću za još 2 odgojiteljice + cca 2.000,00 kn po djetetu + dodatna oprema,što bi sveukupno iznosilo cca 340 tisuća kuna, a koje bi djelom snosili i roditelji. Otvaranjem još jedne skupine došlo bi do preraspodjele djece u tri skupine i to od 1 – 3 godine – 12-ero djece; 3 – 4 godine – 16-ero djece i od 4 – 6 godina – 22-oje djece, što bi bilo po državnom pedagoškom standardu. Predlaže također, s obzirom da je ekonomska cijena u našem vrtiću veoma prihvatljiva, da se roditeljima ukinu olakšice za drugo, treće i svako sljedeće dijete. Navodi da bi se troškovi mogli nadoknaditi na način da se „režu“ donacije udrugama za 80.000,00 kn za ovu godinu.
	I. Gerendaj smatra da su se poticajne mjere za stambene zbrinjavanje mladih pokazale dobrima te da on nije imao saznanja da u našem vrtiću ima dovoljno prostornih kapaciteta za još jednu skupinu. 
	Za raspravu se više nitko nije javio i predsjednica zaključuje raspravu i daje na glasovanje:
	a) Donošenje Zaključka o davanju suglasnosti na Odluku o upisu djece u Dječji vrtić za pedagošku godinu 2021./2022. za jasličku skupinu.
	Nakon glasovanja predsjednica konstatira da je Zaključak donijet JEDNOGLASNO, sa 8 glasova „ZA“.
	b)  Donošenje Zaključka o davanju suglasnosti na Odluku o upisu djece u Dječji vrtić za pedagošku godinu 2021./2022. za mješovitu skupinu.
	Nakon glasovanja predsjednica konstatira da je Zaključak donijet JEDNOGLASNO, sa 8 glasova „ZA“.  

	Nakon toga predsjednica daje na glasovanje Odluku o otvaranju treće (mješovite) skupine djece u Dječjem vrtiću Dabrić za pedagošku godinu 2021./2022. te davanje ovlaštenja ravnateljici da izvrši pripreme i postupke za realizaciju.
	Nakon glasovanja predsjednica konstatira da je Odluka donijeta JEDNOGLASNO, sa 8 glasova „ZA“.
	Zaključci i Odluka nalaze se u prilogu zapisnika i njegov su sastavni dio.
 
Točka 11.

	Predsjednica otvara 11. točku dnevnog reda – donošenje Odluka o prodaji nekretnina po provedenom javnom natječaju i javnim pozivima za mjere stambenog zbrinjavanja mladih osoba te konstatira da su prijedlozima Odluka priloženi Zapisnici Povjerenstva te čita iz Zapisnika tko su podnositelja ponuda i prijava, koliko su cijenu ponudili i za koje nekretnine. 
	V. Bebek postavlja pitanje zašto  TERRA ENERGY kupuje zemljište u naselju.
	Načelnik pojašnjava da će izgraditi stambene objekte za radnike.
	Za raspravu se po ovoj točki više nitko nije javio i predsjednica daje na glasovanje prijedloge:
	a) Odluke o prihvaćanju ponude ponuditelja Mihajla Vrhovski iz Dugog Sela  
Nakon glasovanja konstatira da je ponuda prihvaćena JEDNOGLASNO, sa 7 glasova „ZA“ (1 član Općinskog vijeća izašao iz prostorije).
	b) Odluku o prihvaćanju ponude ponuditelja TERRA ENERGY PRODUCTION iz Zagreba
Nakon glasovanja predsjednica konstatira da je ponuda prihvaćena JEDNOGLASNO, sa 7 glasova „ZA“.
	c) Odluke o prihvaćanju ponude ponuditelja SATURN METALI d.o.o. 
Nakon glasovanja predjsednica konstatira da je ponuda prihvaćena JEDNOGLASNO, sa 7 glasova „ZA“.
	d) Zaključka o odbijanju ponude ponuditelja Denisa Karapenko zbog toga što je ponuda nepotpuna – JEDNOGLASNO, sa 7 glasova „ZA“.
	e) Odluke o prihvaćanju prijave podnositelja SARE MARKOVIĆ iz Svetog Petra za kupnju nekretnine po povlaštenoj cijeni.
Nakon glasovanja predsjednica konstatira da je ponuda prihvaćena JEDNOGLASNO, sa 8 glasova „ZA“.

	Odluke o prihvaćanju ponuda i prijave nalaze se u prilogu zapisnika i njegov su sastavni dio. 

Točka 12.

	Predsjednica otvara 12. točku dnevnog reda – donošenje Odluke o prodaji nekretnina u vlasništvu Općine Legrad te daje riječ načelniku za pojašnjenje.
	Načelnik pojašnjava da je predložena prodaja preostalih nekretnina u naseljima po sniženim cijenama, prodaja novih gradilišta po redovnim cijenama sukladno procjeni te o prodaji nekretnina po povlaštenim cijenama za 1,00 kunu. Nakon toga nabraja koje nekretnine bi bile predmet prodaje.
	V. Bebek smatra što se tiče nekretnine na Malom Pažutu da ostane prvobitna cijena ako nije hitna prodaja.
	Drugih primjedaba niti prijedloga nije bilo te predsjednica daje na glasovanje donošenje Odluke o prodaji nekretnina u vlasništvu Općine Legrad i nakon glasovanja konstatira da je Odluka donijeta JEDNOGLASNO, sa 8 glasova „ZA“.	

	Odluka se nalazi u prilogu zapisnika i njegov je sastavni dio.

	Nakon toga predsjednica konstatira da je pod ovom točkom predloženo i razmatranje zamolbe Marijana Horvata iz Zagreba (predsjednica čita zamolbu) kojim je ponudio prodaju kuće u Kutnjaku Općini, jer će u protivnom morati nekretninu prodati drugim zainteresiranim ponuditeljima.
	K. Turk navodi da je kontaktirati s gosp. Horvat te je on izjavio da bi najradio to prodao Općini.
	V. Bebek postavlja pitanje da li će Općina morati kupovati sve zapuštene nekretnine na svom području koje će se prodavati.
	Predloženo je da načelnik prije donošenja odluke kontaktira s vlasnikom u svezi konačne cijene za kupnju te nekretnine, nakon čega on postavlja pitanje koji iznos mu kao najvišu cijenu može ponuditi.
	Predloženo je da mu ponudi od 16.000,00  do 20.000,00 kuna.
	Načelnik navodi da smo od Revizije upozoreni da bi se morao napraviti plan kupnje nekretnina i odrediti njihova namjena.
	Za raspravu se po ovoj točko više nitko nije javio i predsjednica daje na glasovanje Zaključak o davanju ovlaštenja općinskom načelniku o obavljanju pregovora o kupoprodajnoj cijeni nekretnine.
	Nakon glasovanja predsjednica konstatira da je Zaključak donijet sa 6 glasova „ZA, 1 „PROTIV“ i 1 „SUZDRŽANIM“ glasom.
	Zaključak se nalazi u prilogu zapisnika i njegov je sastavni dio. 

Točka 13.

	Predsjednica otvara 13. točku dnevnog reda – razmatranje Pisma namjere tvrtke BUKOTERMAL d.o.o. u svezi korištenja katastarskih čestica u vlasnitšvu Općine u k.o. Kutnjak i to k.č.br. 2095/1 i 2097, te daje riječ načelniku.
	Načelnik pojašnjava da je tvrtka BUKOTERMAL d.o.o. dobila odobrenje za istraživanje geotermalnog polja Lunjkovec – Kutnjak u okviru kojeg se nalaze i navedene katastarske čestice koje su u vlasništvu Općine te da su od Općine zatražili da im se za te čestice dodijeli dugogodišnji zakup ili koncesija. Međutim, načelnik predlaže da se provede javni natječaj za osnivanje prava građenja s time da će ponuditelji morati ispuniti uvjete – posjedovanje dozvole za istraživanje geotermalnih voda. Navodi da bi se za osnivanje prava građenja plaćala godišnja naknada i on predlaže da to bude iznos 1.200,00 kuna po hektaru godišnje kao što je za zakup čestica u k.o. Selnica Podravska.
	B. Bebek smatra da bi naknada trebala biti najmanje 1.800,00 kuna po hektaru godišnje.
	Za raspravu se više nitko nije javio i predsjednica daje na glasovanje Zaključak o pokretanju postupka za raspisivanje natječaja za osnivanje prava građenja na kat. česticama 2095/1 i 2097, k.o. Kutnjak.
	Nakon glasovanja predsjednica konstatira da je Zaključak donijet JEDNOGLASNO, sa 8 glasova „ZA“.
	Zaključak se nalazi u prilogu zapisnika i njegov je sastavni dio.

Točka 14.

	Predsjednica otvara 14. točku dnevnog reda – donošenje Odluke o financiranju nabave radnih materijala učenicima osnovne škole s mjestom prebivališta na području Općine Legrad te daje riječ načelniku.
	Načelnik pojašnjava da je Općina u 2020. godine započela s financiranjem troškova nabave radnih materijala učenicima s mjestom prebivališta na području Općine, s time da bi se ove godine ti troškovi podmirivali i za učenike koji osnovnu školu ne pohađaju na području naše Općine (npr. u Donjoj Dubravi), ali imaju prebivalište na području Općine. 
	Za raspravu se po ovoj točki nitko nije javio i predsjednica daje na glasovanje donošenje Odluke o financiranju nabave radnih materijala učenicima osnovne škole s mjestom prebivališta na području Općine Legrad te nakon glasovanja konstatira da je Odluka donijeta JEDNOGLASNO, sa 8 glasova „ZA“.
	Odluka o financiranju nabave radnih materijala učenicima osnovne škole s mjestom prebivališta na području Općine Legrad nalazi se u prilogu zapisnika i njegov je sastavni  dio.
	 
Točka 15.

	Predsjednica otvara 15. točku dnevnog reda – pitanja i prijedlozi i otvara raspravu.
	A. Dedi predlaže da načelnik porazgovara s „cestarima“ u svezi postavljanja znakova upozorenja na raskršću u Velikom Otoku prema Donjoj Dubravi, jer vozači koji dolaze iz Donje Dubrave uopće ne staju na tom raskršću, a prednost imaju vozila u smjeru od Čerepane prema Velikom Otoku.
	V. Cvetnić konstatira da se već u nekoliko navrata od ŽUC-a tražilo da postave dodatne prometne znakove.
	Načelnik konstatira da će se poslije podjele kanti za plastiku i papir ukinuti svi „zeleni otoci“ na području Općine budući da je izgrađeno reciklažno dvorište.
	S. Šalamon navodi da u Legradu više nema kupališta, na Halaš čardi se ne može više kupati, a na novo ušće se ne može doći.
	Načelnik pojašnjava da je za pristup novom ušću gdje je sada lijepo kupalište potrebno izraditi dokumentaciju, a svaki njegov pokušaj da nešto pokretne je rezultirao prijavom Hrvatskim vodama. Do 15.8. smo zbog sezone gniježđenja ptica, a budući da se radi o zaštićenom području, u nemogućnosti poduzimati bilo kakve radove.
	V. Bebek konstatira da kao ovlašteni izvjestitelj čita obavijest o organizaciji utrke „Dabrov pot 2021“ kojim obavještava da će se utrka ove godine održati prvi puta, a organizira se za dan 25. srpnja 2021. s početkom u 10 sati, sa startom i ciljen kod Halasz csarde.
	Konstatirano je da je zamolba primljena i u Općini te je odobrena donacija.
	Nakon toga je postavljeno pitanje ispuštanja gnojnice od strane tvrtk ŽITO koji već nekoliko dana gnojnicu ispuštaju na površini poljoprivrednog zemljišta na Malom Pažutu i širi se nesnosni smrad.
	Načelnik pojašnjava da oni prema Uredbi o podzemnim vodama imaju mogućnost ispuštati gnojnicu na poljoprivredne površine do 1.05. bez zaoravanja, a nakon toga bi trebali zaorati u roku 48 sati. 
	Od strane vijećnika je navedeno da je problem u zakupcu tog zemljišta koji im je dozvolio da na tu površinu dovoze gnojnicu.
	V. Cvetnić pojašnjava da zakup tog zemljišta ima Ivanka Radiček temeljem Ugovora o privremenom korištenju koji je slijedio nakon redovnog Ugovora o zakupu temeljem provedenog natječaja 2011. godine.
	Načelnik konstatira da mora konzultirati komunalnu redarku što je poduzela po tom pitanju.

	Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

	Dovršeno u: 22.25 sati.

	Zapisničar:                                                                                               Predsjednica:
       Vesnica Cvetnić                                                                                     Snježana Kuzmić